<classify> ALIYEKUWA Mhadhiri wa Chuo Kikuu cha Makerere, Dk Dan Okello aliyeishtaki serikali kwa madai ya kushindwa kuongeza ufadhili katika sekta ya kilimo, ametangaza nia ya kugombea urais katika uchaguzi ujao.Okello aliliambia gazeti la Daily Monitor kuwa anajiandaa kushindana na Rais Yoweri Museveni katika uchaguzi mkuu wa mwaka 2021. Tunataka fedha zaidi katika kilimo ili kununua trekta na ngombe wa kulimia, tutajenga mabwawa katika kila kijiji kwa ajili ya kilimo cha umwagiliaji, ndiyo maana nataka kugombea urais, alisema.Dk Okello, aliyekuwa Mwenyekiti wa Wlaya ya Lira katika Chama cha upinzani cha Uganda Peoples Congress UPC kwa miaka 20, kwanza anatakiwa kuchaguliwa na chama chake kama mgombea wake kabla ya kushindana na Museveni.Natarajia kuwa mgombea kwa chama cha UPC kwa sababu Uganda yote watu wananisubiri kuwa rais anayefuata wa UPC, hivyo moja kwa moja nitakuwa mgombea wa chama hiki katika uchaguzi mkuu ujao, alisema. Alisema tayari amehamasisha wakulima kuchagua UPC katika uchaguzi ujao kwa kuipeleka serikali ya NRM mahakamani. Mwaka jana, Dk Okello alifungua kesi dhidi ya Mwanasheria Mkuu katika Mahakama Kuu ya Lira kwa serikali kushindwa kuelekeza asilimia 10 ya bajeti ya serikali katika sekta ya kilimo.  <topic>: KITAIFA 